**UPN obce Svätý Anton**

[Územný plán obce](https://www.svatyanton.sk/download_file_f.php?id=2266192)

**Výťah z územnoplánovacej dokumentácie (ďalej len „UPD“),**

Limity predmetnej parcely,

* Blízkosť ochranného pásma NKP „kaštieľ s areálom vo Svätom Antone“
* V návrhu rozvojovej plochy pre šport (plochy č. 4, funkčné využitie rekreačné územie R1), sociálne služby ako prípustné funkčné využitie s obmedzením, na 30% plochy R1 (č.4)
* Max. zastavanosť 30%, min. podiel zelene 60%
* Max. výška zástavba 1NP
* V pásme stabilizovaného zosuvu
* Blízkosť mokrade s brehovými porastmi

**Väzby vyplývajúce z ÚPD obce pre zámer výstavby ZSS v obci Svätý Anton:**

**A/ Textová časť (smerná):**

* V kapitole **2.5.1 Koncepcia kompozičného formovania sídla,** s. 36 – 38
* obec má charakter osovej-líniovej zástavby, prioritné využívanie voľných prieluk
* Pri zástavbe prieluk a rozvojových plôch je potrebné dodržať založenú uličnú a stavebnú čiaru, zladiť architektonické riešenie stavieb (tvar striech, podlažnosť a pod.) s okolitými stavbami.
* Jadrom kompozície a súčasne hlavnou dominantou je kaštieľ, situovaný v severnej časti zastavaného územia, ktorý je súčasne pilierom identity obce. V jeho blízkosti sa sformoval hlavný uzlový priestor obce s rozptylovými plochami a koncentráciou zariadení občianskej vybavenosti.
* Zohľadniť lokálne akcenty (kostol, sýpka, zvonica, kaplnka)
* Výšková úroveň zástavby je zväčša jednopodlažná. Výnimkou je kaštieľ a bytové domy na južnom okraji obce. V obci sa zachovala pôvodná štruktúra zástavby i objekty ľudovej architektúry.
* Za účelom zachovania vidieckeho charakteru zástavby, jej konzistentnosti a urbanistickej mierky jednotlivých objektov je regulovaná výšková hladina zástavby. Regulácia sa vzťahuje na existujúcu i navrhovanú zástavbu, maximálna výšková hladina je stanovená špecificky pre každý priestorovo-funkčný celok.
* Na prekrytie domov sú vhodné sedlové strechy (vrátane striech s podlomenicou, polvalbou, valbových striech). Nevhodné sú ploché, pultové a manzardové strechy. Použité by mali byť tradičné materiály striech.
* Koncepcia kompozičného formovania sídla bola podmienená v prvom rade požiadavkami ochrany kultúrno-historických hodnôt. Významným faktorom predurčujúcim ďalšie formovanie obce sú limity prírodného charakteru (geomorfologické pomery, vodné toky, zosuvy, krajinná zeleň, chránené územia), ako aj územnotechnické limity (predovšetkým cestná infraštruktúra, siete technickej infraštruktúry).
* V zmysle kapitoly **2.5.3 Ochrana pamiatkového fondu**, sú najdôležitejšie väzby na NKP - kostol sv. Antona Pustovníka a zvonica a kaštieľ Antol s areálom. V blízkosti predmetnej parcely je vymedzené pamiatkovo chránené územie „ochranné pásmo Národnej kultúrnej pamiatky – kaštieľ s areálom vo Svätom Antone“. Predmetom ochrany v ochrannom pásme je zachovanie historickej panorámy a siluety národnej kultúrnej pamiatky a jej prostredia, ďalej zachovanie diaľkových pohľadov v rámci interiéru sídelného útvaru. Súčasťou ochranného pásma je aj priliehajúca zástavba predovšetkým historickej ľudovej architektúry, ale aj historického parku a zelene, ktoré dotvárajú prostredie národnej kultúrnej pamiatky a preto je nevyhnutné ich zachovanie. Návrh novej zástavby nesmie narušiť historické prostredie.
* Prihliadať na vizuálne špecifiká tradičnej ľudovej architektúry definované na str. 40:
* hmota objektu prízemná, bez podpivničenia,
* tvar strechy – sedlová, sklon cca 45o
* strešné štíty – plné drevené doskové (so zvislo kladených dosiek)
* sústava vikierov – tzv. hospodárske, sedlovou alebo pultovou strieškou
* komíny, ukončené poloblúkovou alebo sedlovou hlavicou, omietanou hladkou omietkou a natierané vápenným náterom
* krytina – keramická krytina, dvojdrážková (tzv. „biela“ alebo tehlovo červená), vláknocementové šablóny (sivé farbené v hmote), prípadne malorozmerová betónová škridla (svetlá sivá), plech ukladaný do pásov (červený);
* fasády – hladké, omietané, natierané vápenným náterom, môžu mať hladké štukové
* šambrány okolo okien a predsadený nahrubo omietaný sokel.
* farebnosť fasád (pastelové farby – oker, lomená biela, škoricová, šedozelená)
* vstupné drevené dvere osadené na pozdĺžnej fasáde sú obdĺžnikové, rámovej konštrukcie, s plnou alebo čiastočne presklenou výplňou, často sú doplnené o ďalšiu dvojkrídlovú výplň osadenú na líce fasády; na hospodárskych častiach domu môžu byť zvlakové dvere
* okná - drevené, dnu a von otváravé štvorcové alebo obdĺžnikové, 4-tabuľkové, alebo 6-tabuľkové alebo delené na v tvare písmena „T“
* oplotenie – drevené, nízke latkové (zvislo ukladané latky) ploty, doskové ploty (zvislo ukladané dosky) alebo žrďkové, osadené na drevených koloch
* oporné múry - z lomového kameňa, nasucho ukladaného, do vodorovných riadkov
* Uvedené regionálne znaky architektúry je potrebné uplatňovať pri stavebných aktivitách v rámci ochranného pásma NKP.
* Chránené pohľady Kaštieľa Sv. Anton (definované Krajským pamiatkovým úradom) sú:

1. od bývalého ranča smerom na kaštieľ a kostol

2. od kostola smerom severným na zástavbu domov pozdĺž hlavnej cesty

3. z uličky pod kopcom Hyperg smerom na kaštieľ a kostol

4. z uličky smerom na obecný úrad, hasičskú zbrojnicu a hostinec Mýto

5. z hlavnej cesty smerom na kaštieľ a kostol

Chránené pohľady sú vyznačené v grafickej časti.

* Potrebné je rešpektovať charakteristický vzhľad krajiny, krajinný ráz, krajinný obraz a kultúrno-historické a prírodné dedičstvo krajiny, osobitne pri umiestňovaní technických krajinotvorných prvkov (vrátane násypov, oporných múrov a pod.).
* V kapitole **2.5.4 Regulatívy priestorového usporiadania** s. 42 sú definované nasledujúce regulatívy:
* Maximálna výška zástavby (regulatív výšky zástavby) – 1NP
* Maximálny podiel zastavaných plôch (regulatív zastavanosti) – 30%
* Minimálny podiel zelene (regulatív vegetačných plôch) – 60%
* Architektonické regulatívy
* Regulatív maximálnej výšky zástavby je vyjadrený maximálnym počtom nadzemných podlaží (NP), resp. v metroch tam, kde sa nedá určiť podlažiami (v prípade výrobných území). Do počtu nadzemných podlaží sa nezapočítava podkrovie a ustupujúce podlažie.
* Maximálny podiel zastavaných plôch je určený maximálnym percentom zastavanosti (pomer zastavanej plochy k ploche pozemku alebo k skupine súvisiacich pozemkov x 100). Do zastavaných plôch sa nezapočítavajú spevnené plochy.
* Minimálny podiel zelene je určený ako minimálne percento zelene (pomer započítateľných plôch zelene, resp. vegetačných plôch k ploche pozemku alebo k skupine súvisiacich pozemkov x 100). Za započítateľné plochy sa považuje zeleň, resp. vegetačné plochy na rastlom teréne, nad podzemnými konštrukciami. Do plôch zelene sa nezapočítavajú zelené strechy a terasy objektov so zeleňou.

Obrázok, na ktorom je text, snímka obrazovky, písmo, číslo

Obsah vygenerovaný pomocou AI môže byť nesprávny.

* **Architektonické regulatívy:**
* V zmiešanom území Z1, v obytnom území B1, B3, B4, v rekreačnom území R1 pri výstavbe nových objektov a zásadných prestavbách existujúcich objektov uplatňovať architektonické regulatívy:
* materiál striech: škridlová krytina červenej, hnedej a tmavosivej farby (keramická alebo malorozmerová betónová), výnimočne aj plechová krytina z plechov červenej
* hnedej a tmavosivej farby ukladaných do pásov alebo krytina zo štvorcových vláknocementových šablón
* materiál fasád: murivo s vonkajšou hladkou omietkou v pastelových farbách, drevo
* nové konštrukcie oplotení pozemkov z uličnej strany v obytnom a zmiešanom území vyššie ako 1 m môžu byť len priehľadné z dreva, z kovových prvkov alebo zo zelene
* tvar striech: sedlové strechy so sklonom od 40o do 50o, so štítom orientovaným do ulice – v ochrannom pásme NKP – kaštieľ s areálom vo Svätom Antone; inde sedlové strechy so sklonom od 30o , výnimočne 28o; prípadné nadstavby plochých striech prispôsobiť okolitej zástavbe
* tvaroslovné prvky: preberanie prvkov pôvodnej architektúry stavieb regiónu – v ochrannom pásme NKP – kaštieľ s areálom vo Svätom Antone
* V kapitole **2.6 Návrh funkčného využitia územia obce**
* Regulatívy funkčného využitia územia na strane 46 definuje regulatívy funkčného využívania územia:
* prípustné funkčné využívanie – vymedzenie prevládajúceho funkčného využívania.

Prípustné funkčné využívanie musí predstavovať minimálne 60% funkčných plôch príslušného priestorovo-funkčného celku.

* obmedzujúce funkčné využívanie – je prípustné len za stanovených podmienok, resp. obmedzení. Obmedzujúce funkčné využívanie môže predstavovať maximálne 40% funkčných plôch príslušného priestorovo-funkčného celku.
* Regulácia funkčného využitia pre rekreačné územie R1, R2, R3 na s. 49

Obrázok, na ktorom je text, snímka obrazovky, písmo, číslo

Obsah vygenerovaný pomocou AI môže byť nesprávny.



Obrázok, na ktorom je mapa, umenie

Obsah vygenerovaný pomocou AI môže byť nesprávny.

* V kapitole **2.7.2 Návrh riešenia občianskeho vybavenia so sociálnou infraštruktúrou**
* Nové plochy určené výlučne pre občianske vybavenie nie sú navrhované. Umiestnenie komerčných prevádzok občianskeho vybavenia alebo sociálnej vybavenosti je vhodné v rozvojovej ploche č. 6, ktorá je vo vlastníctve obce a je určená pre polyfunkčné využitie, ktoré zahŕňa aj občianske vybavenie. Regulačné podmienky ďalej umožňujú umiestnenie zariadenia sociálnych služieb v rozvojovej ploche č. 4 v rámci priestorovo-funkčného celku R1 (nakoľko v čase spracovania návrhu ÚPD nebol uvedený investičný zámer potvrdený).
* V kapitole **2.11 Návrh ochrany prírody a tvorby krajiny, prvkov územného systému ekologickej stability a ekostabilizačných opatrení**
* **Ekostabilizačné opatrenia** na str. 69
* Na zabezpečenie ekologickej stability je potrebné:
* v rozvojovej ploche č. 4 a vo väzbe na ňu v rámci plôch extenzívnej rekreácie v krajine revitalizovať časť s výskytom prirodzenej mokrade s brehovými porastmi a zachovať biotop európskeho významu Lk1 Nížinné a podhorské kosné lúky; umiestnenie stavieb prispôsobiť výskytu biotopov podľa požiadaviek orgánu ochrany prírody
* V kapitole **2.12 Návrh verejného dopravného a technického vybavenia**
* **2.12.1 Verejné dopravné vybavenie** pre riešené územie vyplýva vybudovanie miestnej cesty triedy D1 – upokojená cesta
* Každá obytná stavba musí byť prístupná z verejnej cesty, Na ukončení navrhovaných i existujúcich slepých ciest s dĺžkou nad 80 m, ktoré nie je možné, resp. potrebné zokruhovať, by sa mali vybudovať obratiská.
* *Cesta k ZSS má cca 150 m – je premietnutá do grafickej časti, nie do nasledujúcej tabuľky*

Obrázok, na ktorom je text, snímka obrazovky, rad, písmo

Obsah vygenerovaný pomocou AI môže byť nesprávny.

* V kapitole **2.12.2 Vodné hospodárstvo**
* **Zásobovanie pitnou vodou**
* **Návrh odvádzania a likvidácie splaškových vôd**
* Aktuálne sa počíta s vybudovaním splaškovej kanalizácie s novou čistiarňou splaškových vôd, v zmysle vypracovaného projektu s platným stavebným povolením. Nová čistiareň odpadových vôd bude s uzavretou technológiou, pričom stará čistiareň odpadových vôd sa asanuje. Kanalizačný systém sa navrhuje ako gravitačná kanalizácia, podľa potreby doplnená úsekmi výtlačných potrubí. Gravitačné stoky budú vybudované z rúr PVC DN 300. Sú riešené ako vetvový systém.
* Potrubie splaškovej kanalizácie bude v existujúcich a navrhovaných uliciach umiestnené pod vozovkou; na uliciach s väčšou šírkou je možné umiestnenie do zeleného pásu. Kanalizačné prípojky k jednotlivým producentom budú z potrubia PVC DN 150 mm.
* Do dobudovania splaškovej kanalizácie je potrebné v obytnom území ako dočasné riešenie vybudovať žumpy a zdržané odpadové vody vyvážať na zneškodnenie do čistiarne odpadových vôd.
* **Odvádzanie dažďových vôd**
* Dažďové vody sú odvádzané povrchovo, prirodzeným vsakom cez priepustné vrstvy, rigolmi a priekopami. Väčšina dažďových vôd by sa mala zachytávať na súkromných pozemkoch akumuláciou do zberných nádrží a následne využívať na závlahu pozemkov, resp. kontrolovane vypúšťať do recipientu. Voda zadržaná v území prispeje k zachovaniu retenčnej schopnosti územia a tým aj k potrebnej vlhkosti, nevyhnutnej pre rast sídelnej vegetácie. V rozvojových plochách v rámci odvádzania dažďových vôd a vôd z povrchového odtoku je potrebné realizovať opatrenia na zadržanie pridaného odtoku v území tak, aby odtok z daného územia nebol zvýšený voči stavu pred realizáciou stavebných zámerov (retencia dažďovej vody a jej využitie, retenčné nádrže, infiltrácia dažďových vôd a pod.).
* Odvod dažďovej vody z ciest sa navrhuje riešiť vybudovaním sústavy otvorených, prípadne uzavretých rigolov na odvod dažďovej vody, s riešením vsakovania do podložia. Dažďové rigoly je potrebné vybudovať pozdĺž navrhovaných miestnych ciest funkčnej triedy C3. V prípade zriaďovania parkovísk pre 5 a viac motorových vozidiel musia byť dažďové vody zaústené do odlučovača ropných látok, ktorý musí mať podľa nariadenia vlády SR č. 269/2010 Z. z. výstupnú hodnotu v ukazovateli NEL menšiu ako 0,1 mg/l.
* V kapitole **2.12.3 Energetika**
* **Zásobovanie elektrickou energiou** Prípadné nároky rozvojovej plochy č. 4 budú pokrývané z existujúcej transformačnej stanice TS 203.
* **Verejné osvetlenie**
* Všetky ulice sú pokryté rozvodmi verejného osvetlenia s osvetľovacími telesami. Pre osvetlenie ulíc v navrhovaných rozvojových plochách sa počíta s vybudovaním verejného osvetlenia, kompatibilne s technickým riešením existujúceho systému verejného osvetlenia. Káblový rozvod medzi svietidlami bude uložený v zemi vo výkope, súbežne s vedeniami NN.
* **Zásobovanie plynom**
* V rozvojových plochách č. 1, 2, 3, 4, 8 sa s plynofikáciou neuvažuje.
* V kapitole **2.13 Koncepcia starostlivosti o životné prostredie**
* **Zosuvy a svahové pohyby**
* Západne od zastavaného územia obce, čiastočne aj v zastavanom území sa vyskytujú svahové pohyby. Ide o zosuvné územia a rozsiahlejšie svahové poruchy typu blokových polí.

**B/ 3. RIEŠENIE ÚZEMNÉHO PLÁNU – ZÁVÄZNÁ ČASŤ**

* V kapitole **3.1 Zásady a regulatívy priestorového usporiadania a funkčného využívania územia, určenie prípustných, obmedzujúcich, vylučujúcich podmienok na využitie jednotlivých plôch a intenzitu ich využitia, určenie regulácie využitia plôch**
* **Zásady organizácie územia z hľadiska priestorového usporiadania**
* Z hľadiska priestorového usporiadania sú záväzné nasledovné zásady:
* v kompozícii rešpektovať kaštieľ ako pilier identity obce, zachovať výhľady a priehľady (chránené pohľady) na kaštieľ
* rešpektovať vidiecky charakter zástavby, najmä jej výškovú hladinu a urbanistickú mierku jednotlivých objektov
* pri zástavbe prieluk a rozvojových plôch dodržať založenú uličnú a stavebnú čiaru, zladiť architektonické riešenie stavieb (tvar striech, podlažnosť a pod.) s okolitými stavbami
* pred výstavbou objektov na evidovaných zosuvných územiach s výskytom potenciálnych a stabilizovaných zosuvov posúdiť vhodnosť a podmienky stavebného využitia územia a overiť inžinierskogeologickým prieskumom
* **Regulatívy priestorového usporiadania**
* Maximálna výška zástavby je stanovená pre priestorovo-funkčné celky nasledovne:
* 1 nadzemné podlažie – v rekreačnom území R1, R2, R3, v obytnom území B3, B4, v obytnom území B1 – len v OP NKP, v zmiešanom území Z1
* Maximálny podiel zastavaných plôch je stanovený pre priestorovo-funkčné celky nasledovne:
* maximálne 30% – v obytnom území B3, v obytnom území B1 – len pre pre rozv. plochu č. 5, v zmiešanom území Z1, Z2, vo výrobnom území V1, V2, v rekreačnom území R1
* Minimálny podiel zelene je stanovený pre priestorovo-funkčné celky nasledovne:
* minimálne 60% – v rekreačnom území R1
* **Architektonické regulatívy**
* V zmiešanom území Z1, v obytnom území B1, B3, B4, v rekreačnom území R1 pri výstavbe nových objektov a zásadných prestavbách existujúcich objektov uplatňovať architektonické regulatívy:
* materiál striech: škridlová krytina červenej, hnedej a tmavosivej farby (keramická alebo malorozmerová betónová), výnimočne aj plechová krytina z plechov červenej hnedej a tmavosivej farby ukladaných do pásov alebo krytina zo štvorcových vláknocementových šablón
* materiál fasád: murivo s vonkajšou hladkou omietkou v pastelových farbách, drevo
* nové konštrukcie oplotení pozemkov z uličnej strany v obytnom a zmiešanom území vyššie ako 1 m môžu byť len priehľadné z dreva, z kovových prvkov alebo zo zelene
* tvar striech: sedlové strechy so sklonom od 40o do 50o, so štítom orientovaným do ulice – v ochrannom pásme NKP – kaštieľ s areálom vo Svätom Antone; inde sedlové strechy so sklonom od 30o , výnimočne 28o; prípadné nadstavby plochých striech prispôsobiť okolitej zástavbe
* tvaroslovné prvky: preberanie prvkov pôvodnej architektúry stavieb regiónu – v ochrannom pásme NKP – kaštieľ s areálom vo Svätom Antone
* **Regulatívy funkčného využitia územia**
* Územný plán obce v zmysle vyhlášky č. 55/2001 Z.z. o územnoplánovacích podkladoch a územnoplánovacej dokumentácii (§ 12, ods. 4, písm. f) stanovuje nasledovný súbor regulatívov funkčného využívania územia:
* priradenie k prevládajúcemu funkčnému územiu (obytné / zmiešané / výrobné / rekreačné územie / územie bez zástavby).
* prípustné funkčné využívanie – vymedzenie prevládajúceho funkčného využívania. Prípustné funkčné využívanie musí predstavovať minimálne 60% funkčných plôch príslušného priestorovo-funkčného celku.
* obmedzujúce funkčné využívanie – je prípustné len za stanovených podmienok, resp. obmedzení. Obmedzujúce funkčné využívanie môže predstavovať maximálne 40% funkčných plôch príslušného priestorovo-funkčného celku.
* zakazujúce funkčné využívanie – pomenúva neprípustné funkcie s predpokladom nevhodného pôsobenia na okolité prostredie
* **Regulačné listy priestorovo-funkčných celkov**
* **Regulácia funkčného využitia pre rekreačné územie R1 (šport)**
* Charakteristika a vymedzenie:
* V priestorovo-funkčnom celku R1 sa počíta so zachovaním a dobudovaním existujúcich športových areálov (futbalového ihriska a ľadového ihriska), ako aj nového športového areálu vo väzbe na školský areál. Priestorovo-funkčný celok R1 je vymedzený v regulačnom výkrese.
* Prevládajúce funkčné územie:
* rekreačné územie
* Prípustné funkčné využívanie:
* šport - športové ihriská a zariadenia pre šport
* Obmedzujúce funkčné využívanie (prípustné s obmedzením):
* príslušné verejné technické vybavenie a verejné dopravné vybavenie – len vybavenie nevyhnutné pre obsluhu daného priestorovo-funkčného celku
* občianske vybavenie – len sociálne služby a zariadenia súvisiace s prípustným funkčným využívaním
* verejná a vyhradená zeleň – na podporu oddychových a rekreačných funkcií
* Zakazujúce funkčné využívanie (neprípustné):
* bývanie
* individuálna chatová rekreácia
* výroba akéhokoľvek druhu
* skladovanie a logistika
* V kapitole **3.3 Zásady a regulatívy umiestnenia verejného dopravného vybavenia územia**
* na slepých cestách s dĺžkou nad 80 m, ktoré nie je možné, resp. potrebné

zokruhovať, vybudovať obratiská

* pre nové miestne a upokojené cesty rezervovať koridor s minimálnou šírkou 9 m (pre obojsmerné cesty), resp. 7 m (pre jednosmerné cesty a pre slepé cesty)
* v navrhovaných rozvojových plochách vybudovať chodníky pozdĺž navrhovaných miestnych ciest
* V kapitole **3.4 Zásady a regulatívy umiestnenia verejného technického vybavenia územia**
* dobudovať v obci splaškovú kanalizáciu s novou čistiarňou odpadových vôd
* na splaškovú kanalizáciu napojiť navrhované rozvojové plochy č. 1, 2, 3, 5, 6 *chýba plocha č. 4*
* do dobudovania splaškovej kanalizácie ako dočasné riešenie vybudovať žumpy a zdržané odpadové vody vyvážať na zneškodnenie do čistiarne odpadových vôd
* v navrhovaných rozvojových plochách vybudovať dažďové rigoly pozdĺž navrhovaných miestnych ciest
* zachytávať dažďové vody v zastavanom území na pozemkoch príslušných budov
* v zastavanom území realizovať rozvodné elektrické siete káblovými vedeniami v zemi
* transformačné stanice v zastavanom území budovať s vnútorným vyhotovením (kioskové alebo murované) s výkonom do 630 kVA
* trasy nových a rekonštruovaných rozvodov miestnej telekomunikačnej siete realizovať zemným vedením
* v bytových budovách, polyfunkčných budovách, administratívnych budovách a objektoch občianskeho vybavenia vybudovať ochranné stavby ako dvojúčelové plynotesné úkryty s prioritou mierového využitia pri nutnosti zachovať ich ochrannú funkciu a jednoduché úkryty budované svojpomocne pre kapacitu do 50 ukrývaných osôb
* V kapitole **3.5 Zásady a regulatívy zachovania kultúrnohistorických hodnôt**
* rešpektovať historickú panorámu a siluetu národnej kultúrnej pamiatky kaštieľa a jej prostredia, zachovanie diaľkových pohľadov na kaštieľ v rámci interiéru sídelného útvaru
* pri obnove, dostavbe a novej výstavbe zohľadniť historický pôdorys a parceláciu, mierku pôvodnej štruktúry zástavby, uličnú zastavovaciu čiaru, objemovopriestorové riešenie (s preferenciou šikmých striech)
* z dôvodu možnej existencie archeologických nálezov na celom riešenom území, v jednotlivých etapách realizácie a uplatňovania územného plánu splniť podmienky v zmysle stavebného zákona a platnej legislatívy v oblasti pamiatkovej ochrany (v súčasnosti zákon č. 49/2002 Z. z. o ochrane pamiatkového fondu v znení neskorších predpisov, osobitne § 36, ods. 2 a 3)
* rešpektovať charakteristický vzhľad krajiny, krajinný ráz, krajinný obraz a kultúrno-historické a prírodné dedičstvo krajiny, osobitne pri umiestňovaní technických krajinotvorných prvkov (vrátane násypov, oporných múrov a pod.)
* V kapitole **3.6 Zásady a regulatívy starostlivosti o životné prostredie, ochrany a využívania prírodných zdrojov, ochrany prírody a tvorby krajiny, vytvárania a udržiavania ekologickej stability**
* v rozvojovej ploche č. 4 a vo väzbe na ňu v rámci plôch extenzívnej rekreácie v krajine revitalizovať časť s výskytom prirodzenej mokrade s brehovými porastmi a zachovať biotop európskeho významu Lk1 Nížinné a podhorské kosné lúky; umiestnenie stavieb prispôsobiť výskytu biotopov podľa požiadaviek orgánu ochrany prírody
* udržiavať existujúcu a založiť novú líniovú zeleň s funkciou retencie vody v krajine a v sídle v podobe vsakovacích vegetačných pásov
* stabilizovať (potenciálne) svahové pohyby úpravou vodného režimu a výsadbou vegetácie
* V kapitole **3.10 Zoznam verejnoprospešných stavieb**

2 – výstavba miestnych a upokojených ciest \*

3 – rekonštrukcia a rozšírenie miestnych a upokojených ciest \*

9 - zariadenie sociálnych služieb

\* vrátane chodníkov a inžinierskych sietí (splašková kanalizácia, rozvody vody, plynu, elektrickej energie, verejného osvetlenia, telekomunikácií)

* V kapitole **3.12 Schéma záväzných častí riešenia a verejnoprospešných stavieb -** Schému záväzných častí a verejnoprospešných stavieb predstavuje Regulačný výkres (výkres č. 6). Všetky položky predstavujú záväznú časť riešenia. Verejnoprospešné stavby sú vyznačené v zmysle ich definície v kapitolách č. 3.9 a 3.10 záväznej časti.

**C/ VÝKRESOVÁ ČASŤ:**

Regulačný výkres (výkres č. 6) – záväzný

Obrázok, na ktorom je mapa, text, atlas

Obsah vygenerovaný pomocou AI môže byť nesprávny.

Vypracovali: Oddelenie revitalizácií

Ing. arch. Hana Kasová – vedúca oddelenia revitalizácií

Ing. arch. Rastislav Udžan – odborný referent oddelenia revitalizácií

Dátum vypracovania: január 2026